**DĖL INFEKCIJŲ PLITIMĄ RIBOJANČIO REŽIMO NUSTATYMO ŠILALĖS R. KVĖDARNOS DARŽELYJE „SAULUTĖ“**

2020 m. lapkričio 17 d. Nr. DĮV-1030

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos užkrečiamųjų ligų įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2543 „Dėl ikimokyklinio ir priešmokyklinio ugdymo organizavimo būtinųjų sąlygų“ 3.1 papunkčiu, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijose paskelbimo“, atsižvelgdamas į Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriaus 2020 m. lapkričio 16 d. raštą Nr. (7-21 1.9E) 2-101283 „Dėl Šilalės rajono vaikų ugdymo veiklos“ ir į Šilalės r. Kvėdarnos darželio „Saulutė“ 2020 m. lapkričio 17 d. raštą Nr.S-135 (1.10.) „Dėl informacijos pateikimo“:

1. N u s t a t a u infekcijų plitimą ribojantį režimą iki 2020 m. lapkričio 27 d. Šilalės r. Kvėdarnos darželio „Saulutė“ ikimokyklinio ugdymo grupėse „Bitutės“, „Ežiukai“, „Nykštukai“, „Pelėdžiukai“ ir priešmokyklinio ugdymo grupėse.

2. S u s t a b d a u Šilalės r. Kvėdarnos darželio „Saulutė“ ikimokyklinio ugdymo grupių „Bitutės“, „Ežiukai“, „Nykštukai“, „Pelėdžiukai“ ir priešmokyklinio ugdymo grupių veiklą.

3. P a v e d u Šilalės r. Kvėdarnos darželio „Saulutė“ direktoriui:

3.1. esant tėvų pageidavimui, ikimokyklinio ugdymo grupėse „Bitutės“, „Ežiukai“, „Nykštukai“ ir „Pelėdžiukai“ vaikų ugdymą organizuoti nuotoliniu būdu;

3.2. organizuoti priešmokyklinio ugdymo grupių veiklą nuotoliniu būdu;

3.3. pažymėti Mokinių registre infekcijų plitimą ribojančio režimo įvedimo įstaigoje faktą ir laikotarpį ir pateikti informaciją Lietuvos Respublikos švietimo, mokslo ir sporto ministerijos sukurtoje duomenų bazėje.

4. N u r o d a u:

4.1. įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt/), Šilalės r. Kvėdarnos darželio „Saulutė“ interneto svetainėje [www.saulute.silale.lm.lt](http://www.saulute.silale.lm.lt/) ir Teisės aktų registre.

4.2. įsakymo internetinę nuorodą išsiųsti Lietuvos Respublikos švietimo, mokslo ir sporto ministerijos Švietimo kokybės ir regioninės politikos departamento Regioninės politikos analizės skyriui elektroninio pašto adresu asta.paliokaite@smm.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo paskelbimo dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba Lietuvos administracinės ginčų komisijos Klaipėdos apygardos skyriui (H. Manto g. 37, 92236 Klaipėda).

Administracijos direktorius Valdemaras Jasevičius